***Lektion 7: Åbning 1 uden trumf (sans):***

**Repetition fra forrige lektion:** Stil relevante spørgsmål, så det giver et retvisende indblik i, hvor meget de kan huske og dermed får repeteret det væsentlige, fra forrige lektion.

Uden trumf kaldes også NT eller sans, når vi spiller bridge. Hvis man har 15 – 17 HP og en jævn fordeling, skal man åbne med en uden trumf.

Jævn fordeling betyder, man har mindst 2 og højst 5 kort i hver farve (vis eksempel på en jævn hånd, og en ikke jævn hånd).

Når man åbner meldingerne, for sit makkerpar, med 1 UT, fortæller man makker 2 ting:

1. Man har 15, 16 eller 17 HP
2. Man har mindst 2 og højst 5 kort, i hver farve

Makker kan nu, ud fra sin egen hånd, vurdere de to formål med meldingerne:

1. Skal der spilles uden trumf, eller er det bedre og spille med trumf

Har makker en jævn hånd, kan man spille uden trumf. Hvis makker har en langfarve (mindst 6 kort i farven), kan den meldes som trumf.

1. Hvor mange stik er der

Makker lægger sine point til, de 15 – 17 HP der er vist, og melder en delkontrakt, hvis der er under 25 HP tilsammen. Med mere end 25 HP meldes udgang (vis bonus skema).

Makker har en jævn hånd (vis slide med stoplys):

Med 0 - 7 HP, meldes pas

Med 8 - 9 HP, meldes 2 UT

Med 10 – 17 HP, meldes 3 UT

Med 18 – 21 HP, meldes 6 UT

Med 22+ HP, meldes 7 UT

Der meldes og spilles 4 spil. Husk at skrive resultatet på tavlen. Evaluer og sammenlign.

**Sammenfatning:**

* Uden trumf (UT) kaldes også sans eller NT (No Trump)
* Hvis man har 15 – 17 HP og jævn fordeling, åbnes der med 1 UT
* Jævn fordeling betyder, man har mindst 2 og højst 5 kort i hver farve
* Makker melder efter de to formål med meldingerne – skal der spilles med eller uden trumf